**D I S P O Z I Ț I A**

**nr. 174 din 9 mai 2022**

**privind stabilirea perioadei în care se desemnează reprezentanţii**

**funcţionarilor publici în Comisia paritară din cadrul Consiliului Judeţean Cluj**

Preşedintele Consiliului Judeţean Cluj,

Analizând referatul nr. 18410/06.05.2022 al Direcţiei Generale Buget-Finanţe, Resurse Umane, prin care se propune stabilirea perioadei în care se desemnează reprezentanţii funcţionarilor publici în Comisia paritară din cadrul Consiliului Judeţean Cluj;

Luând în considerare:

* art. 2 alin. (1) din Anexa nr. 1 la Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 2, art. 3 alin. (2), art. 36, art. 80-82 din Legea privind normele de tehnică legislativă pentru elaborarea actelor normative nr. 24/2000, republicată, cu modificările și completările ulterioare;

În conformitate cu:

* art. 191 alin. (1) lit. f), art. 488 și art.489 din OUG nr. 57/2019, privind Codul administrative, cu modificările şi completările ulterioare;
* art. 5, art.6, art. 8 și art. 9 din Hotărârea de Guvern nr. 302/2022 pentru aprobarea normelor privind modul de constituire, organizare şi funcţionare a comisiilor paritare, componenţa, atribuţiile şi procedura
* de lucru ale acestora, precum şi a normelor privind încheierea şi monitorizarea aplicării acordurilor colective;

În temeiul competențelor stabilite prin art. 196 alin. (1) lit. b) din Ordonanța de urgență a Guvernului nr. 57/2019 privind Codul administrativ cu modificările și completările ulterioare;

**d i s p u n e:**

**Art.1.** Se stabilește perioada 12 mai 2022 – 23 mai 2022 pentru desemnarea reprezentanţilor funcţionarilor publici în Comisia paritară din cadrul Consiliului Judeţean Cluj.

**Art.2.** Dispoziție se afișează la sediul și pe site-ul Consiliului Județean Cluj în termen de 3 zile lucrătoare de la data emiterii şi rămâne afişată până la finalizarea procedurii de constituire a comisiei paritare.

**Art.3.** Prezenta dispoziţie se comunică Direcţiei Generale Buget-Finanţe, Resurse Umane- Serviciul Resurse Umane în vederea ducerii la îndeplinire , Sindicatului Liber “Transilvania” şi Prefectului Judeţului Cluj și se aduce la cunoştinţă publică prin postare pe pagina de internet www.cjcluj.ro.

**Contrasemnează:**

**P R E Ș E D I N T E, SECRETAR GENERAL AL JUDEȚULUI,**

Alin Tișe Simona Gaci